Kent Nielsen vil betragte det som en sensation, hvis AaB løber med det danske mesterskab i denne sæson. Inden sæsonstart blev Superligaens andenplads set som et hold, der højest skulle kæmpe med om de gode placeringer midt i tabellen. Men i stedet er det nordjyske mandskab solidt placeret på andenpladsen med fire point op til førende FC Midtjylland. Trods det flotte udgangspunkt inden foråret har Kent Nielsen svært ved at se sit hold som mesterskabsbejler. Adspurgt hvordan han vil betegne et mesterskaber, er meldingen klar. - Sensation. Kigger vi på de realistiske forventninger til, hvordan vi skulle klare os inden sæsonen begyndte, så kan jeg ikke findet noget andet ord til at beskrive situationen, hvis vi skulle ende med at vinde guld, siger Nielsen til Ekstra Bladet. AaB gæster Brøndby Stadion på søndag, når Superliga foråret indledes.

Referat:
AaB's træner Kent Nielsen vil betragte en guldmedalje i Superligaen som en sensation.